32006D0782
L 328/57
JURNALUL OFÍCIAL AL UNIUNII EUROPENE
DECIZIA CONSILIULUI
din 24 octombrie 2006
de modificare a Deciziei 90/424/CEE privind anumite cheltuieli în domeniul veterinar
(2006/782/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social European (2),
întrucât:
(1)
Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (3) prevede posibilitatea acordării de către Comunitate a unei participări financiare la măsurile adoptate de statele membre pentru eradicarea anumitor boli ale animalelor. În prezent, această decizie prevede, de asemenea, posibilitatea acordării de către Comunitate a unei participări financiare la eradicarea anemiei infecțioase a somonului (AIS) și a necrozei hematopoietice infecțioase (NHI), două boli care afectează salmonidele.
(2)
Acțiunile de combatere a AIS și NHI sunt eligibile pentru participarea financiară a Comunității numai în temeiul Regulamentului (CE) nr. 2792/1999 al Consiliului din 17 decembrie 1999 de definire a modalităților și condițiilor pentru acțiunile structurale ale Comunității în sectorul pescuitului (4).
(3)
Ținând seama de adoptarea Directivei 2006/88/CE a Consiliului din 24 octombrie 2006 privind condițiile de sănătate animală aplicabile animalelor și produselor de acvacultură și referitoare la prevenirea anumitor boli la animalele acvatice și la măsurile de combatere a acestor boli (5), Decizia 90/424/CEE ar trebui modificată astfel încât să se poată acorda o participare financiară comunitară și la măsurile de eradicare aplicate de statele membre în vederea combaterii altor boli ale animalelor de acvacultură, sub rezerva dispozițiilor comunitare privind controlul sănătății animalelor.
(4)
Statele membre pot primi participări financiare destinate susținerii pescuitului național și sectorului acvaculturii în conformitate cu Regulamentul (CE) nr. 1198/2006 al Consiliului din 27 iulie 2006 privind Fondul European pentru Pescuit (6). Articolul 32 din acest regulament autorizează statele membre să aloce fonduri destinate eradicării bolilor din acvacultură în conformitate cu Decizia 90/424/CEE.
(5)
Este necesar să se aloce fonduri destinate eradicării bolilor animalelor de acvacultură în cadrul programelor operaționale puse în aplicare în temeiul Regulamentului (CE) nr. 1198/2006, al căror buget este stabilit la începutul perioadei de programare.
(6)
Contribuțiile financiare ale Comunității destinate combaterii bolilor animalelor de acvacultură ar trebui să facă obiectul unei examinări în ceea ce privește conformitatea cu măsurile de combatere stabilite de Directiva 2006/88/CE, în conformitate cu aceleași proceduri ca cele care se aplică în domeniul examinării și combaterii anumitor boli ale animalelor terestre.
(7)
Prin urmare, procedurile pentru participarea financiară stabilite de Decizia 90/424/CEE ar trebui aplicate și pentru contribuțiile financiare destinate combaterii bolilor animalelor de acvacultură în temeiul Regulamentului (CE) nr. 1198/2006.
(8)
Este necesar ca prezenta decizie să se aplice în același timp cu Directiva 2006/88/CE.
(9)
Prin urmare, Decizia 90/424/CEE ar trebui modificată în consecință,
ADOPTĂ PREZENTA DECIZIE:
Articolul 1
Decizia 90/424/CEE se modifică după cum urmează:
1.
La articolul 3 alineatul (1), se adaugă următoarele liniuțe:
„-
necroza hematopoietică epizootică (NHE) la pești,
-
sindromul ulcerativ epizootic (SUE) la pești,
-
infecția cu Bonamia exitiosa,
-
infecția cu Perkinsus marinus,
-
infecția cu Microcytos mackini,
-
sindromul Taura la crustacee,
-
boala cap galben la crustacee.”
2.
Se introduce următorul articol:
„Articolul 3b
Statele membre pot aloca fonduri în cadrul programelor operaționale instituite în conformitate cu articolul 17 din Regulamentul (CE) nr. 1198/2006 al Consiliului din 27 iulie 2006 privind Fondul European pentru Pescuit (7) pentru eradicarea bolilor exotice ale animalelor de acvacultură menționate la articolul 3 alineatul (1) din prezenta decizie, în conformitate cu procedurile stabilite la articolul 3 alineatele (3), (4) și (5) din prezenta decizie, cu condiția respectării măsurilor minime de combatere și eradicare enumerate în capitolul V secțiunea 3 din Directiva 2006/88/CE din 24 octombrie 2006 privind condițiile de sănătate animală aplicabile animalelor și produselor de acvacultură și referitoare la prevenirea anumitor boli la animalele acvatice și la măsurile de combatere a acestor boli (8).
3.
Articolul 5 alineatul (2) se înlocuiește cu următorul text:
„(2) În conformitate cu procedura prevăzută la articolul 41, lista de la articolul 3 alineatul (1) poate fi completată, în funcție de evoluția situației, pentru a include boli care trebuie notificate în conformitate cu Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (9), și boli transmisibile la animalele de acvacultură. Lista poate fi, de asemenea, modificată sau scurtată pentru a lua în considerare progresul înregistrat în ceea ce privește măsurile adoptate la nivel comunitar pentru combaterea anumitor boli.
4.
La articolul 24, se adaugă următorul alineat:
„(13) Statele membre pot aloca fonduri în cadrul programelor operaționale instituite în conformitate cu articolul 17 din Regulamentul (CE) nr. 1198/2006 pentru eradicarea bolilor animalelor de acvacultură menționate la anexă.
Fondurile se alocă în conformitate cu procedurile stabilite la prezentul articol, cu următoarele adaptări:
(a)
rata ajutorului este conformă cu rata stabilită de Regulamentul (CE) nr. 1198/2006;
(b)
nu se aplică alineatele (8) și (9) din prezentul articol.
Eradicarea se efectuează în conformitate cu articolul 38 alineatul (1) din Directiva 2006/88/CE sau în cadrul unui program de eradicare instituit, aprobat și aplicat în conformitate cu articolul 44 alineatul (2) din directiva menționată.”
5.
La grupa 1din anexă, se adaugă următoarele liniuțe:
„-
Viremia de primăvară a crapului (VPC)
-
Septicemia hemoragică virală (SHV)
-
Virusul herpetic al crapului koi (VHC)
-
Infecția cu Bonamia ostreae,
-
Infecția cu Marteilia refrigens,
-
Boala petelor albe la crustacee.”
Articolul 2
Prezenta decizie se aplică de la 1 august 2008.
Articolul 3
Prezenta decizie se adresează statelor membre.
Adoptată la Luxemburg, 24 octombrie 2006.